Għaqda Mużikali Imperial MELLIEĦA Għal dan l-artiklu tiegħi ta' din is-sena għall- Programm li tippubblika s-Soċjetà Mużikali Imperial tal-Mellieħa, għażilt uħud mir-ritratti li għandi fil-kollezzjoni tiegħi. F'dawn ir-ritratti naraw veduti differenti tal-lokalità tal-Mellieħa tant snin ilu. Meta tlestiet il-faċċata tal-Knisja Parrokkjali l-ġdida tal-Mellieħa, bosta kienu dawk in-nies li waqt li jkunu fi triqithom lejn Għawdex fuq xi karrettun kienu jitfgħu l-ħarsa tagħhom lejn il- Knisja fuq l-għolja tar-raħal. Id-ditta tal-fotografija 'Chretiene £ Co.' tal-Belt Valletta kienet ħarġet dan ir-ritratt tal-faċċata tal- Knisja bil-kitba fuqu ''Chiesa Nuova Della Melleiha 19217 (hekk miktuba fuq il-kartolina). Fir-ritratt Il-Mellieħa fi Żminijiet Oħrajn jidhru l-kampnari tal-Knisja mingħajr il-qniepen, għad m'hemmx arloġġ, filwaqt li fuq in-naħa tal- lemin tal-Pjazza, il-ftit bini li hemm huwa b'sular wieħed. Jidher li dan ir-ritratt kien ġie miġbud waqt il-jum tal-Ħadd għaliex hemm ħafna nies u tfal fil- Pjazza. Triq importanti fil-Mellieħa għaliex minnha jgħaddu bosta vetturi matul il-jum hija dik li minn ħdejn is-Santwarju twasslek lejn il-Bajja tal- Għadira. Fir-ritratt li huwa kartolina naraw din it- triq meta kienet għadha qiegħda tinbena kif jidher mill-istess ritratt. Fuq in-naħa ta' wara tal-Knisja ftit li xejn jidher bini, filwaqt li jidher sew il-bieb tas- Santwarju tal-Madonna tal-Mellieħa. Il-kitba fuq il- kartolina hija ''View of Mellieha Church, St. Paul's statue in foreground'. It-tielet ritratt li huwa wkoll kartolina naraw fih dehra tar-raħal bil-Knisja Parrokkjali (illum Arċipretali) kif kien jidher minn tarf it-triq li tibda minn ħdejn il-mitħna l-qadima. Jidher sew il-bini li kien hemm f'nofs l-għelieqi ta' mal-ġenb tal-wied li issa għamel il-wisa' għal ieħor. Ħdejn il-bitħa tas-Santwarju jidhru erba' trakkijiet tal-linja f'dik li qabel kienet il-venda. Jidhru wkoll sew fil-parti ta' fuq tar-ritratt iż- żewġ faċċati tal-każini tal-banda fil-pjazza, bl-arblu tal-bandiera fuqhom. Ħafna minn dan il-bini, li meta nġibed dan ir-ritratt kien għadu jidher sew, fil- Għaqda Mużikali Imperial preżent huwa moħbi wara l-bini modern u għoli li ġie mibni matul dawn l-aħħar snin. Dan huwa l-prezz li jġib miegħu l-iżvilupp, speċjalment f'lokalitajiet meqjusa bħala mportanti għall-industrija tat-turiżmu, bħalma huwa r-raħal tal-Mellieħa. Il-Festa t-tajba lil kulħadd. 113, George Borg Olivier Street, Mellieħa MLH 1020 - Malta Telephone: (4356) 21 523 676, (4356) 21 523 784 Mobile: (4356) 9949 7575, (1356) 9942 7575 - Fax: (4356) 21 521 016